"Cafe' Au Lac" บรรยากาศสบายๆ จิบชา ทานขนม !!

ร้านตั้งอยู่ในตลาดบองมาเช่ เมื่อเดินจากหน้าตลาดให้เดินตรงเข้าไปเมื่อเจอสระน้ำให้เลี้ยวไปด้านขวา ร้านจะอยู่ติดน้ำบริเวณนั้นครับ ตัวร้านเป็นร้านสองชั้น ติดสระน้ำ นั่งในร้านสามารถมองเห็นสระน้ำสบายตาดีครับ แต่แอบร้อนเนื่องจากแสงแดดที่ผ่านกระจกเข้ามา เมื่อเดินเจ้าไปในร้านบรรยากาศจะสบายๆ เดินไปสั่งอาหารเครื่องดื่มที่เคาน์เตอร์ได้เลย พนักงานยิ้มแย้มบริการดีครับ ความสะอาดใช้ได้ สำหรับวันนี้ผมนั่งโซนด้านบน ซึ่งคนจะน้อยกว่าด้านล่างเงียบดีครับ รายการอาหารที่ลองสั่งทานนะครับ

1. ชารสผลไม้ เสริฟมาเป็นกา เอามารินเอง รสชาติหอม เตะจมูกดีครับ ทานกับเค้กรสหวานอ่อนๆ เข้ากันดี
2. Crape cake เค้กทำได้ดีรสชาติไม่หวานจนเกินไป ราดด้วยซอสสตอเบอรี่ รสเปรี้ยวตัดกันเป็นอย่างดี ใช้ได้เลยครับ

โดยรวม ร้านนี้เป็นร้านกาแฟขนม ที่บรรยากาศค่อนข้างสบาย อาหารเครื่องดื่ม นรสชาติใช้ได้ การบริการและความสะอาดได้มาตรฐาน. เพื่อนๆ ผ่านมาลองมาทานกันนะครับ !!